Sunteți în continuare cu mine? V-am promis subiecte, barem și rezolvări. Și mă țin de cuvânt. Până atunci vreau să atrag atenția asupra unei probleme importante.
Astfel, atunci când se termină timpul acordat pentru rezolvarea subiectelor, elevii care au participat astăzi la simulare Bacalaureat 2024, proba de limba și literatura română trebuie să predea lucrările în faza în care se află. Este complet interzisă depășirea timpului stabilit. Trei candidați trebuie să rămână în sală până la predarea ultimei lucrări.
E nevoie de o cafea puternică pentru părinți. E un început tare de săptămână. E doar o simulare, însă e un examen care prezintă o linie pentru viitor.
A existat o întreagă dezbatere în ultima săptămână, așa că până la subiecte vreau să fac lumină într-o problemă. Trebuie să știți că elevii candidați pot ieși din săli cel mai devreme la ora 10:30.
O vor face fără subiecte. Mare atenție, nimeni nu are voie să iasă afară din sala de examen cu subiectele. Lucrările vor fi scanate de profesorii asistenți de față cu elevii și urcate în platforma de corectare
Bună dimineața!
Este ora 08.30, numele meu este Adrian Baciu și așa cum v-am promis voi sta alături de voi întreaga zi. Am să vă prezint subiectele, baremul, rezolvări, tot ceea ce ține de simularea examenului de Bacalaureat, proba de limba și literatura română.
Preț de 30 de minute, din acest moment, elevii se pot familiariza cu atmosfera de examen.
……….
Elevii au început examenul, din acest moment voi începe o discuție directă cu părinții. Emoțiile sunt evident la fel de mari, mulți poate vă aduceți aminte de examenul de Bacalaureat pe care l-ați dat în urmă cu mai mulți ani.
S-au schimbat multe, dar eu sunt aici că să explic pas cu pas ceea ce se întâmplă. O să vă prezint imediat subiectele și o să vedem și la ce note trebuie să vă așteptați pentru elevi.
Simulare BAC 2024, subiecte limba română. Care sunt cerințele pe care le-au avut de rezolvat elevii claselor a XII-a și a XIII-a de la real și uman, la proba scrisă a acestei testări de la nivel național.
Să începem cu prezentările. Numele meu este Adrian Baciu, sunt jurnalist la FANATIK din 2018 și tot cam de pe atunci mă ocup și de educație. Mai multe materiale scrise de mine găsiți accesând acest link. Tot mie mi-a revenit onoarea de a vă ține la curent cu simularea pentru Bacalaureatul acestui ani. Așadar, în cursul zilei de luni, 4 martie, elevii din România care încheie liceul susțin proba scrisă la limba și literatura română. Testarea face parte din cadrul simulării examenului de Bacalaureat 2024.
Vă readuc aminte că simularea acestei probe de BAC pentru tinerii care se pregătesc să facă pasul de la liceu spre învățământul superior are loc la o lună distanță de când elevii claselor a VIII-a au susținut simularea la Evaluarea Națională.
Trebuie să știți că la simularea examenului de Bacalaureat 2024, proba scrisă la română, participă elevii claselor a XII-a și a XIII-a seral/frecvență redusă. Aceasta va fi urmată de alte probe. Vorbim aici inclusiv de cea obligatorie a profilului și cea la alegere a profilului și specializării. Se anunță o săptămână de foc pentru elevi, așa că vom face tot posibilul să-i ținem la curent. Nimeni nu are nevoie de emoții suplimentare.
Conform Ministerului Educației, la fel ca în anii anteriori, candidații intră în săli până la ora 8.30. Nu este o zi în care să dormiți mai mult. Aveți grijă la alarme, aveți grijă la somn. Un somn bun poate fi cheia unui rezultat pe măsură. Proba scrisă la română începe la ora 9.00. Elevii se pot apuca de completat cerințele din momentul în care vor primi subiectele.
Absolvenții de liceu au la dispoziție, pentru fiecare probă scrisă, 180 de minute. Cele 3 ore efective se calculează imediat după distribuirea, către candidați, a subiectelor, mai anunță ministerul.
Vă pot da un sfat, un sfat de care trebuie să țineți cont. Când eu am dat Bacalaureatul a contat lucrul acesta foarte mult. Toți cei cu care am stat de vorbă după aceea mi-au transmis că a fost la fel, indiferent de anul în care a avut loc examenul.
Nu vă mai fierb, nu vă mai țin pe gânduri și vă spun direct – nu pierdeți vremea, nu considerați că aveți timp. Minutele trec, orele trec și testarea se încheie cât ai clipii.
Începând cu anul 2024, apar schimbări importante în ceea ce privește secretizarea și anonimizarea lucrărilor scrise. Procedeul va fi diferit de anii trecuți. Mai exact, colțul din dreapta sus al primei pagini tipizate, loc unde apar datele personale ale elevului, nu va mai fi sigilat.
Bun! Și atunci cum se întâmplă lucrul acesta, nu? Sunt sigur că aceasta este întrebarea pe care o aveți cu toții. Există un răspuns pentru voi, un răspuns care o să clarifice totul. Ei bine, anonimizarea efectivă va fi automată, în platforma destinată evaluării digitalizate.
În premieră la simularea examenului de BAC 2024, la fel ca la Evaluarea Națională 2024, lucrările vor fi scanate în clasă și corectate pe platforma digitalizată. "În plus, lucrările sunt repartizate automat și aleatoriu către profesori evaluatori din alt județ decât județul din care provin candidații, printr-un click", a dat asigurări, în debut de an, ministrul educației, Ligia Deca.
Așadar, nici gând, nici vorbă de emoții și din acest punct de vedere. Scanarea se face ușor, se face imediat. Este o premieră, dar, cel mai probabil, generațiile următoare de absolvenți de clasa a XII-a vor considera operațiunea drept una banală.
Pentru probele scrise de la BAC 2024, programa a prevăzut eliminarea unor conținuturi de la mai multe discipline, potrivit ordinului ministrului educației nr. 6.760 din 7 decembrie 2023.
La limba și literatura română sunt exceptate mai multe conținuturi. Vorbim de textul dramatic postbelic și perioada postbelică. De asemenea, sunt exceptați din programă autorii canonici: Titu Maiorescu, Eugen Lovinescu, Marin Preda, Nichita Stănescu și Marin Sorescu.
O altă modificare importantă este aceea că lucrările elevilor care susțin simulările de la BAC 2024 sunt scanate de către profesorii asistenți, potrivit ghidului Ministerului Educației. Nu contestăm deciziile luate de autorități, dar vă recomandăm totul ca lectură suplimentară.
Ce subiecte au avut de rezolvat elevii claselor a XII-a în ultimii trei ani:
Anul 2021:
Subiecte – limba și literatura română, profilul uman:
Barem – limba și literatura română, profilul uman:
Subiecte – limba și literatura română, profilul real:
Barem – limba și literatura română, profilul real:
Anul 2022:
Subiecte – limba și literatura română, profilul uman:
Barem – limba și literatura română, profilul uman:
Subiecte – limba și literatura română, profilul real:
Barem – limba și literatura română, profilul real:
Anul 2023:
Subiecte – limba și literatura română, profilul uman:
Barem – limba și literatura română, profilul uman:
Subiecte – limba și literatura română, profilul real:
Barem – limba și literatura română, profilul real:
Care au fost subiectele pe care elevii le-au avut de rezolvat la simulările județene BAC 2024. Cerințele de examen și baremul de rezolvare pentru fiecare județ pot fi descărcate AICI.
Așadar, probele scrise la simularea examenului de Bacalaureat din 2024 debutează luni, 4 martie, cu testarea la limba și literatura română. Candidații nu au nicio zi liberă. Marți, 5 martie, aceștia revin în bănci pentru proba obligatorie scrisă a profilului (matematică sau istorie).
Miercuri, 6 martie, are loc proba scrisă la care elevul poate opta pentru una dintre disciplinele fizică, chimie, biologie, informatică, geografie, filosofie, logică şi argumentare, economie, psihologie sau sociologie.
După finalizarea probei scrise, subiectele și baremele de evaluare se vor afișa pe site-ul dedicat și la avizierele centrelor de examen. Toate informațiile vor fi disponibile în fiecare zi, după ora 15.00, pe site-ul subiecte.edu.ro.
Adevăratele emoții ale anului pentru elevii absolvenți de liceu încep în vară. Conform calendarului examenului de BAC 2024 stabilit de Ministerul Educației, absolvenții de liceu vor susține examenele în perioada 17 iunie – 4 iulie. Cei care nu promovează examenul în sesiunea de vară mai au o șansă în sesiunea din luna august.
Candidații vor susține trei probe de competențe și trei probe scrise. Acestea se dau la limba română, o limbă străină și la competențe digitale.
În perioada 3 – 7 iunie 2024 are loc înscrierea candidaților la prima sesiune de examen. Pentru cei din clasele a XII-a, pe 7 iunie 2024 se încheie oficial cursurile.
Urmează apoi perioada de evaluare a competențelor lingvistice la limba română și la limba maternă, precum și evaluarea competențelor digitale. Iată orarul acestora:
În prima zi a lunii lui "cuptor", 1 iulie, elevii revin în bănci pentru proba scrisă la limba și literatura română. Apoi, pe 2 iulie 2024 are loc proba obligatorie a profilului, iar pe 3 iulie este proba la alegere a profilului și specializării. Cei de la minorități dau pe 4 iulie testarea scrisă la limba și literatura maternă.
Pe 8 iulie 2024 va avea loc afișarea rezultatelor la probele scrise, până la ora 12.00. În aceeași zi, cei nemulțumiți de note pot depune contestații în intervalul orar 12.00 – 18.00
Din 9 iulie până în 11 iulie se rezolvă contestațiile elevilor, pentru ca pe 12 iulie 2024 să se tragă linie și să aibă loc afișarea rezultatelor finale.